Desember | 2011 | Maryke van Rensburg
Dis nou ‘n speletjie wat deur die ander b(l)oggers begin is. Hier is Maankind sin …
Mens wonder baie keer wie skuil agter ‘n blog of ‘n Facebook Profiel. Daar is partykeer meer bespiegelings en gissings as wat daar onvoorwaardelik aangeneem word dat die persoon eintlik net is wie hulle (sê hulle) is.
Ek het baie vooropgestelde idees oor mense op Facebook, Litnet en Facebook. En glo my, ek was meer aangenaam verras as iets anders – toe ek van hulle ontmoet het. Party was baie nicer as wat hulle profielle weerspieël het, ander was ‘n bietjie meer sigbaar, ander ‘n bietjie ouer ens, maar definitief oor die algemeen het ek nog net oulike mense ontmoet en met van hulle wonderlike vriendskappe opgebou.
“For one day, and one day only” kry jy ‘n kans om jou prentjie van Maryke te toets. Jy maak ‘n stelling en ek sal dan sê of jy Koud, Lou of Warm is.
Nou warm … want dis Kersfees, die res van die jaar … ysflippenkoud 😀
Hier is die link na my Facebook Profile … as jy my eers ‘n bietjie beter wil leer ken.
Facebook verander weer! Maar ek is baie opgewonde daaroor want die veranderinge lyk mooi! Wat vir my die lekkerste van die verandering is, is dat mens nou ‘n ‘banier’ bo aan jou profiel kan sit (maar jy mag nie adverteer nie!) sodat mense ‘n beter prentjie van jou kan kry.
Ek het hierdie opgesit:
en ek kan nie wag om te sien waarmee mense vorendag gaan kom nie! As julle myne op my Facebook Profile wil sien … https://www.facebook.com/marykekie
MAAR ek kan ook nie wag om al die ‘moans and groans’ te hoor van almal nie. (On)gelukkig verander dit blykbaar permanent 23 Desember na die nuwe ‘timeline’ en daar is niks wat ons daaraan kan doen nie!